open-index/open-wikipedia-markdown huggingface dataset:
পিপার স্প্রে

thumb|right|পিপার স্প্রে প্রদান
**পিপার স্প্রে (Pepper spray)** যা ওসি স্প্রে (*ওলিওরেসিন ক্যাপসিয়াম*), ওসি গ্যাস এবং ক্যাপসিয়াম স্প্রে নামেও পরিচিত। ইহা একটি রাসায়নিক যৌগ যা চোখের প্রদাহ ঘটায় ফলশ্রুতিতে অশ্রু, ব্যথা এমনকি সাময়িক অন্ধত্ব ঘটতে পারে। 
নর্থ ক্যারোলাইনা মেডিকেল জার্নালে প্রকাশিত এক প্রতিবেদনে বলা হয়েছে, ওসি স্প্রে বা পিপার স্প্রেতে পানি, অ্যালকোহল, কার্বনডাইঅক্সাইড, হ্যালোজেনেটেড হাইড্রোকার্বন (ফ্রেয়ন, টেট্রাক্লোরোথাইলিন, মিথাইলিন ক্লোরাইড) রাসায়ানিকও ব্যবহার করা হয়।
এসব রাসায়নিকের প্রভাবে কোনো কোনো ক্ষেত্রে শ্বাস-প্রশ্বাসের ব্যাঘাত হয়ে আক্রান্তের আকস্মিক মৃত্যুও হতে পারে বলে ওই প্রতিবেদনে বলা হয়।

সাধারনত কুকুর ও ভালুক জাতীয় হিংস্র জীবে কাছ থেকে আত্মরক্ষার কাজে এটি ব্যবহৃত হয়। তবে পুলিশ দাঙ্গা ও আন্দোলন রোধে এই স্প্রে ব্যবহার করে থাকে। এই গ্যাসের জ্বালানোর ক্ষমতা চোখ বন্ধ করতে এবং দৃষ্টি শক্তি হ্রাসের কারণ হয়। এই সাময়িক অন্ধত্ব কর্মকর্তাদের তাদের লক্ষ্যকে পরাস্ত করতে সহায়তা করে অথবা আত্মরক্ষার জন্য ব্যক্তিকে পালাতে সুযোগ করে দেয়। যদিও সংখ্যায় অনেক কম তাথাপি পিপার স্প্রে করার ফলে মৃত্যু সংখ্যা বাড়ায়।

সাধারণ প্রতিক্রিয়া হিসেবে পিপার স্প্রে বা ওলেওরেসিন ক্যাপসিকাম (ওসি) গ্যাস লাগার সঙ্গে সঙ্গে চোখ বন্ধ হয়ে যায়, চোখ ভীষণ জ্বালা করে, শ্বাসকষ্ট আর কাশি হয়- যার প্রভাব আধঘণ্টা থেকে ৪৫ মিনিট স্থায়ী হয়। কখনো কখনো এর প্রভাব কয়েক ঘণ্টা থাকে।

জার্নাল অব ইনভেস্টিগেটিভ অপথালমোলজি অ্যান্ড ভিজ্যুয়াল সায়েন্সের এক গবেষণায় দেখা গেছে, ওসি গ্যাস একবার চোখে গেলে ক্ষতি হয় না। তবে বারবার লাগলে চোখের কর্নিয়ায় দীর্ঘমেয়াদে ক্ষতির আশঙ্কা থাকে। এছাড়া এটি হৃদযন্ত্র, রক্ত প্রবাহ, ফুসফুস, স্নায়ু ও মস্তিষ্কের ক্ষতির পাশাপাশি প্রাণ সংহারের কারণ হতে পারে ।
আশির দশকে ক্যারিবীয় দ্বীপপুঞ্জে নেদারল্যান্ডস অ্যান্টিলিজের পুলিশ বাহিনী প্রথম এই সপ্রে ব্যবহার করে, যা মূলত জার্মান পুলিশের জন্য তৈরি করা হয়েছিল।

## তথ্যসূত্র

www.iovs.org/
http://www.ncmedicaljournal.com/

## বহিঃসংযোগ
* Are guns more effective than pepper spray in an Alaska bear attack?

বিষয়শ্রেণী:অস্ত্র
নভোএয়ার

**নভোএয়ার** বাংলাদেশের একটি বেসরকারি বিমান সংস্থা যেটি প্রধানত আভ্যন্তরীন গন্তব্যে যাত্রীসেবা প্রদান করে থাকে। এই এয়ারলাইনটি প্রতিদিন ৯টি গন্তব্যে মোট ২৫টি ফ্লাইট পরিচালনা করে থাকে।

## ইতিহাস
এভিয়েশন সেবা প্রদানকারী প্রতিষ্ঠান হিসেবে ২০০৭ সালের অক্টোবর মাসে "নভোএয়ার" যাত্রা শুরু করে। মুলত: "তুসুকা গ্রুপ" (Parent Company) এর ব্যবসায়িক কার্যক্রম বহুমূখীকরনের পদক্ষেপ হিসাবে পরিচালক আরশাদ জামাল, ফায়জুর রহমান বাদল, ফায়েজ খান এবং মফিজুর রহমানের উদ্যোগে নভোএয়ারের যাত্রা শুরু হয়। ব্যবসা সম্প্রসারনের লক্ষে নভোএয়ার ২০১১ সালের শেষ দিকে শিডিউল এয়ারলাইনস প্রতিষ্ঠার পদক্ষেপ গ্রহণ করে। ফলশ্রুতিতে ৯ জানুয়ারী ২০১৩ সালে এমব্রায়ার ১৪৫ জেট এয়ারক্রাফট দিয়ে প্রথম বাণিজ্যিক ফ্লাইট পরিচালনা শুরু করে। পরবর্তিতে এমব্রায়ার বিমান বহরের পরিবর্তে এটিআর ৭২-৫০০ বিমানবহরে যুক্ত হয়। বর্তমানে নভোএয়ার সব অভ্যন্তরীণ গন্তব্য ও  কলকাতায় আন্তর্জাতিক ফ্লাইট পরিচালনা করে।
[থাম্ব|একটি এম্ব্রের ইরজ ১৪৫ [ওসমানী আন্তর্জাতিক বিমানবন্দর|ওসমানী আন্তর্জাতিক বিমানবন্দরে]]
২০১৩ সালের জুলাই মাসে নভোএয়ার "স্মাইলস" নামে ফ্রিকোয়েন্ট ফ্লাইয়ার প্রোগ্রাম শুরু করে। যা স্মাইলস অভ্যন্তরীন যাত্রার ইতিহাসে প্রথম ফ্রিকোয়েন্ট ফ্লাইয়ার প্রোগ্রাম। স্মাইলসের বিভিন্ন ধাপের সুবিধাগুলো হলো: অপেক্ষমাণ তালিকায় অগ্রাধিকার, সেলস কাউন্টার ও চেক-ইন বা বোর্ডিং এ অগ্রাধিকার এবং অতিরিক্ত ব্যাগেজ সুবিধা। নভোএয়ার ২০১৪ সালে দ্যা বাংলাদেশ মনিটর কর্তৃক শ্রেষ্ঠ অভ্যন্তরীন বিমান সংস্থা হওয়ার সম্মান অর্জন করে। নভোএয়ার আন্তর্জাতিক ফ্লাইট শুরু করে ২০১৫ সালের ১লা ডিসেম্বর। বর্তমানে বিমান সংস্থাটি অভ্যন্তরীন বাজারে শক্ত অবস্থানে আছে এবং আন্তর্জাতিক গন্তব্যে বিস্তার লাভের পরিকল্পনা করছে।

## সেবা
৯ জানুয়ারী ২০২০-এই এয়ারলাইন্স টির সপ্তম বার্ষিকী হিসাবে, অভ্যন্তরীণ গন্তব্যে ৬১,৫৯৯ টি ফ্লাইট পরিচালনা করেছে
এবং এর একমাত্র আন্তর্জাতিক গন্তব্য কলকাতা, ৩.৩৩ মিলিয়নেরও বেশি যাত্রী বহন করেছে।

## গন্তব্যসমূহ
ডিসেম্বর ২০২২ অনুযায়ী, নভোএয়ার  নিম্নোক্ত গন্তব্যে নিয়মিত ফ্লাইট চালনা করছে:

## উড়োজাহাজ বহর
ডিসেম্বর ২০২২ অনুযায়ী, নভোএয়ারের বিমান বহর নিম্নরুপ:





## তথ্যসূত্র

## বহিঃসংযোগ

*অফিসিয়াল ওয়েবসাইট 
*

বিষয়শ্রেণী:বাংলাদেশের বিমান পরিবহন সংস্থা
বিষয়শ্রেণী:২০০৭-এ প্রতিষ্ঠিত
বিষয়শ্রেণী:বেসামরিক_বিমান_চলাচল
বিষয়শ্রেণী:২০১৩-এ প্রতিষ্ঠিত বাংলাদেশী কোম্পানি
এশিয়ান টিভি

**এশিয়ান টিভি** হলো এশিয়ান গ্রুপের মালিকানাধীন উপগ্রহ-ভিত্তিক বাংলা ভাষার টেলিভিশন চ্যানেল। এটি সাধারণ বিনোদনমূলক অনুষ্ঠান সম্প্রচার করে।

## ইতিহাস
এশিয়ান টিভি শিল্পপতি হারুন-উর-রশিদ তার এশিয়ান গ্রুপ অব ইন্ডাস্ট্রিজের অংশ হিসাবে প্রতিষ্ঠা করেন, যার মধ্যে এশিয়ান রেডিও, এশিয়ান টেক্সটাইল, এশিয়ান ফ্যাব্রিকস এবং এশিয়ান ইয়ার ডাইংও অন্তর্ভুক্ত ছিল। চ্যানেলটি ২০১০ সালে বাংলাদেশ সরকার থেকে লাইসেন্স পায়। অনেক মান পরীক্ষামূলক সম্প্রচারের পর ১৮ জানুয়ারি ২০১৩ সালে চ্যানেলটি পূর্ণাঙ্গ সম্প্রচারে আসে। বঙ্গবন্ধু আন্তর্জাতিক সম্মেলন কেন্দ্রের হল অব ফেম এ আয়োজিত উদ্বোধনী অনুষ্ঠানে এশিয়ান টিভি'র উদ্বোধন করা হয়।

## অনুষ্ঠান
### জনপ্রিয় অনুষ্ঠান
* ডোরেমন- এপ্রিল ১, ২০১৪ থেকে শিশুদের জনপ্রিয় কার্টুন ডোরেমন বাংলায় ডাবিং সংষ্করণ সম্প্রচার হচ্ছে। ডাবিং সংষ্করণটিতে শিশুদের জন্য আপত্তিকর অংশগুলো বাদ দেয়া হয়।
* সেলিব্রিটি লাউঞ্জ
* স্টার কমেডি শো

### ধারাবাহিক নাটক
* অতিথি পাখি
* অবজেকশন বস
* মগের মুল্লুক

### নাটক / টেলিফিল্ম
সান্ত্বনা দে, জোর যার মুল্লুক তার
## আরও দেখুন
* বাংলাদেশ টেলিভিশন
* এটিএন বাংলা
* বাংলাদেশের টেলিভিশন কেন্দ্রের তালিকা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:২০১৩-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:এশিয়ান গ্রুপ
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:ঢাকার গণমাধ্যম
মোটর সাইকেল

250px|thumb| ইয়ামাহা মোটর মোটরসাইকেল
**মোটর সাইকেল**, **মোটর বাইক**, **বাইক** () যন্ত্রচালিত পরিবহণের একটি বিশেষ রূপ; যার সাহায্যে একজন মোটর চালক একস্থান থেকে অন্যস্থানে দ্রুত গমন করে থাকেন। সাধারণতঃ এ পরিবহনটি দ্বি-চক্রযানের ন্যায় দুই চাকাবিশিষ্ট ও মোটর যুক্ত থাকে। কখনো কখনো এটি তিন চাকাবিশিষ্ট হয়ে থাকে, কিন্তু বাস কিংবা ট্রাক আকৃতির নয়। সচরাচর একজন ব্যক্তি কর্তৃক এ যানবাহন চালনা করা হয়। যিনি মোটর সাইকেল চালনা করেন, তিনি মোটর চালক নামে পরিচিত। মোটর চালকের পিছনে কিংবা সামনে যিনি আরোহণ করেন, তিনি মোটর আরোহী হিসেবে আখ্যায়িত হন। অনেক সময় মোটর সাইকেলের সাথে অন্য একটি অংশ সংযুক্ত করা হয় যাতে আরো তিনজন ভ্রমণ করতে পারেন। দূরত্ব, ব্যবহার, আর্থিক ক্রয়ক্ষমতা ইত্যাদির উপর নির্ভর করে মোটর সাইকেল নির্মাণ করা হয়।

## ব্যবহার
যন্ত্রচালিত যানবাহন ও স্বাচ্ছন্দ্যকর পরিবহন হিসেবে জাপান, ব্রাজিলসহ বিশ্বের প্রায় সকল দেশেই এর ব্যবহার রয়েছে। বিশ্বের জনবহুল দেশগুলোয় বিশেষ করে চীন, ভারতে মোটর সাইকেল একপ্রকার সাধারণ পরিবহনরূপে স্বীকৃত। মোটর স্কুটার, দুই বা তিন চাকার মোটরচালিত সাইকেলসহ বিশ্বে আনুমানিক ২০০ মিলিয়ন বা ২০ কোটি মোটর সাইকেল রয়েছে বলে ধারণা করা হয়। প্রতি এক হাজার ব্যক্তির জন্যে গড়ে ৩৩টি মোটর সাইকেল বরাদ্দ আছে। সেই তুলনায় গাড়ীর সংখ্যা আছে ৫৯ কোটি যা প্রতি এক হাজার ব্যক্তির জন্যে রয়েছে গড়ে ৯১টি গাড়ী।
## ইতিহাস
প্রথম অভ্যন্তরীণ ইঞ্জিনে পেট্রোলিয়াম জ্বালানী ব্যবহার করে নির্মিত মোটর সাইকেলটি ছিল ডেইমলার রিতওয়াগন বা চলমান ওয়াগন। ১৮৮৫ সালে জার্মানির ব্যাড ক্যাস্তাতে এ মোটর সাইকেলটি নির্মাণ করেছিলেন জার্মান আবিষ্কারদ্বয় - গতলিয়েব ডেইমলার এবং উইলহেম মেব্যাচ। মোটর সাইকেলটি বিশ্বের প্রথম যন্ত্রচালিত সাইকেলরূপে স্বীকৃত। এ আবিষ্কারের জন্যে ডেইমলারকে *মোটর সাইকেলের জনক* হিসেবে আখ্যায়িত করা হয়।
তবে, এটি নিরাপদ বাইসাইকেল হিসেবে বিবেচিত হয়নি এবং এটি সোজাভাবে চলতে পারত।

## বিপণন ব্যবস্থা
অত্যন্ত জনপ্রিয় যানবাহন হিসেবে তরুণ জনগোষ্ঠীর কাছে এর গ্রহণযোগ্যতা রয়েছে। তন্মধ্যে, প্রস্তুতকৃত মোটর সাইকেলের ৫৮%-ই এশিয়ার উন্নয়নশীল দেশসমূহে ব্যবহার করা হয়। জাপান বাদে দক্ষিণ এশিয়া, পূর্ব এশিয়া, এশীয়-প্রশান্ত মহাসাগরীয় অঞ্চলের দেশগুলোই এর প্রধান কেন্দ্রবিন্দু ও ভোক্তা। মার্কিন যুক্তরাষ্ট্র ও জাপানে ৩৩% গাড়ী রয়েছে, যার সংখ্যা প্রায় ১৯৫ মিলিয়ন। ২০০৬ সালে চীনে ৫৪ মিলিয়ন মোটর সাইকেল ব্যবহৃত হয়। দেশটির বার্ষিক উৎপাদন ক্ষমতা প্রায় ২২ মিলিয়ন একক। ২০০২ সালের তথ্য মোতাবেক ভারতে ৩৭ মিলিয়ন মোটর সাইকেল/মোপেড ছিল। এ সংখ্যাটি যান্ত্রিক পরিবহনের ক্ষেত্রে বিশ্বে সর্বোচ্চ। ৩৪ মিলিয়ন মোটর সাইকেল/মোপেড নিয়ে চীন দ্বিতীয় স্থানে রয়েছে। বাংলাদেশে ২০২২ সালের ৩১ মে পর্যন্ত নিবন্ধিত মোটর সাইকেলের সংখ্যা ৩৭ লাখের উপরে।

## তথ্যসূত্র

*

বিষয়শ্রেণী:যন্ত্রচালিত যান
বিষয়শ্রেণী:দ্বিচক্রযান
বিষয়শ্রেণী:স্থলযান
বিষয়শ্রেণী:মোটরসাইকেল
বিষয়শ্রেণী:মোটরসাইকেল চালনা
শেখ আব্দুল জব্বার

**শেখ আব্দুল জব্বার** (১৮৮১ - ১৯১৮) একজন বাঙ্গালি সাহিত্যিক এবং সমাজ কর্মী। তিনি কলকাতা বিশ্ববিদ্যালয়ের বাংলা ভাষা ও সাহিত্যের পরীক্ষক ছিলেন।

## প্রকাশনা
শেখ আব্দুল জব্বার ইসলামী ইতিহাস ও সংস্কৃতি নিয়ে গবেষণা করেছেন এবং এই বিষয়ে বেশ কিছু গ্রন্থ রচনা করেছেন। তার রচিত গ্রন্থগুলোর মধ্যে রয়েছে:
* হযরতের জীবনী ও দেবী রাবেয়া - জীবনী
* মক্কা শরীফের ইতিহাস (১৯০৬) - ইতিহাস
* মদীনা শরীফের ইতিহাস (১৯০৭) - ইতিহাস (অধুনা ইসলামিক ফাউন্ডেশন হতে প্রকাশিত)
* ইসলামী সঙ্গীত (১৯০৮) - গানের স্বরলিপি
* আদর্শ রমণী (১ম খন্ড: ১৯০৯ এবং ২য় খন্ড: ১৯১২) - জীবনী
* জেরুজালেম বা বাইতুল মাকাদ্দাসের ইতিহাস (১৯১০) - ইতিহাস (ইসলামিক ফাউন্ডেশন হতে প্রকাশিত, বিশিষ্ট ইসলাম প্রচারক মুন্সী শেখ জমির উদ্দিন বইটির ভূমিকা লেখেন)
* এসলাম চিত্র সমাজ চিত্র   (ইসলামিক ফাউন্ডেশন হতে প্রকাশিত)
* নবগাথা (১৯১২) - কাব্য
* নূরজাহান (১৯১৩) - জীবনী

শিশুদের জন্য তিনি লিখেছিলেন শিশু সোপাণ, সাহিত্য সোপাণ, আদর্শ সাহিত্য।

'ইসলাম আভা' নামক একটি মাসিক পত্রিকাও তিনি প্রকাশ করতেন।
আবুল কালাম শামসুদ্দিন বিরচিত "অতীত দিনের স্মৃতি" গ্রন্থে তাঁর ব্যাপারে ছোট কিন্তু অর্থবহ আলোচনা করা হয়েছে।

## আরও দেখুন

## তথ্যসূত্র

## বহিঃসংযোগ
* বাংলাপিডিয়ায় - ইংরেজি ভার্সন

বিষয়শ্রেণী:বাঙ্গালি সাহিত্যিক
বিষয়শ্রেণী:বাংলাদেশি ইতিহাসবিদ
সিমা ছিয়েন

**সিমা ছিয়েন** ছিলেন হান সাম্রাজ্যের রাজকীয় লিপিশালার একজন অধ্যক্ষ। তাকে চৈনিক ইতিহাস লিখনধারার জনক হিসেবে বিবেচনা করা হয়। তার সর্বশ্রেষ্ঠ গ্রন্থ *প্রধান ঐতিহাসিক দলিল* যা চৈনিকদের কাছে *শিচি* নামেই অধিক পরিচিত। গ্রন্থটিতে তিনি "*জিযহুয়ান্তি*" ধাঁচে হলুদ সম্রাটের সময় হতে সিমা ছিয়েনের সমসাময়িক হান সম্রাট *উ* এর সময় পর্যন্ত প্রায় দুই হাজার বছরের বেশি সময়ের চীনের ইতিহাস লিপিবদ্ধ করেন। তার রচনাবলী পরবর্তী চৈনিক ইতিহাস লিখনধারার ভিত্তি স্থাপন করে।

## বিখ্যাত উক্তি
১. মানুষের মৃত্যু অনিবার্য, কিন্তু তার তাৎপর্য হবে থাই পাহাড়ের চেয়েও ভারী বা বেলে হাঁসের পালকের চেয়েও হালকা।

## বহিঃসংযোগ

* 
* Significance of ''Shiji'' on literature
* Sima Qian and His ''Shiji''
* Sima Qian: China's 'grand historian', article by Carrie Gracie in BBC News Magazine, 7 October 2012

বিষয়শ্রেণী:খ্রিস্টপূর্ব ২য় শতাব্দীতে জন্ম
বিষয়শ্রেণী:খ্রিস্টপূর্ব ৮৬-এ মৃত্যু
বিষয়শ্রেণী:খ্রিস্টপূর্ব ২য় শতাব্দীর চীনা ইতিহাসবিদ
বিষয়শ্রেণী:খ্রিস্টপূর্ব ১ম শতাব্দীর চীনা ইতিহাসবিদ
বিষয়শ্রেণী:খ্রিস্টপূর্ব ১ম শতাব্দীর চীনা কবি
বিষয়শ্রেণী:প্রাচীন জ্যোতিষী
বিষয়শ্রেণী:চীনা জ্যোতিষী
বিষয়শ্রেণী:মৃত্যুদণ্ডে দণ্ডিত চীনা বন্দী
বিষয়শ্রেণী:শানসির ইতিহাসবিদ
বিষয়শ্রেণী:হান রাজবংশের নপুংসক
বিষয়শ্রেণী:হান রাজবংশের সরকারি কর্মকর্তা
বিষয়শ্রেণী:শানসির কবি
বিষয়শ্রেণী:চীন কর্তৃক মৃত্যুদণ্ডপ্রাপ্ত বন্দী
জ্যাকলিন ফার্নান্দেজ

**জ্যাকলিন ফার্নান্দেজ** (; জন্ম: ১১ আগস্ট, ১৯৮৫) শ্রীলঙ্কান বংশোদ্ভূত বলিউড অভিনেত্রী। তিনি ২০০৬ সালে *মিস ইউনিভার্স শ্রীলঙ্কা মুকুট বিজয়ী*। মিস ইউনিভার্স শ্রীলঙ্কা হিসেবে তিনি ২০০৬ সালের মিস ইউনিভার্স প্রতিযোগিতায় তার দেশকে উপস্থাপন করেন। ২০০৯ সালে ভারতে এক মডেলিংয়ের কাজে এসে তিনি ফ্যান্টাসিধর্মী *[[আলাদিন (২০০৯-এর চলচ্চিত্র)|আলাদিন]]* চলচ্চিত্রের জন্য অডিশন দেন। অডিশনে তিনি নির্বাচিত হন এবং এই ছবির মাধ্যমে তার বলিউডে অভিষেক হয়। ফার্নান্দেজের প্রথম সফল চলচ্চিত্র হল মনস্তাত্ত্বিক থ্রিলার *[[মার্ডার ২]]* (২০১১)। পরবর্তীতে তিনি কমেডিধর্মী *হাউজফুল ২* (২০১২) এবং অ্যাকশনধর্মী *[[রেস ২]]* (২০১৩) ছবিতে অভিনয় করেন। ২০১৪ সালে তিনি *[[কিক (২০১৪-এর চলচ্চিত্র)|কিক]]* ছবিতে প্রধান নারী চরিত্রে অভিনয় করেন, যা বলিউডে সর্বোচ্চ আয়কারী চলচ্চিত্রের একটি। ফার্নান্দেজ *[[ব্রাদার্স (চলচ্চিত্র)|ব্রাদার্স]]* চলচ্চিত্রে তার অভিনয়ের জন্য প্রশংসা লাভ করেন। ২০১৬ সালে তার অভিনীত সফল চলচ্চিত্রগুলো হল কমেডিধর্মী *[[হাউজফুল ৩]]*, অ্যাকশনধর্মী *[[ডিশুম]]*, ও সুপারহিরো থ্রিলার *[[আ ফ্লাইং জাট]]*।

## প্রারম্ভিক জীবন
ফার্নান্দেজ ১৯৮৫ সালের ১১ই আগস্ট জন্মগ্রহণ করেন। তার পিতা ইলরয় ফার্নান্দেজকে জীবনের আদর্শ হিসেবে মেনে নিয়েছেন। অভিনেত্রীর বাবা তাদের পরিবারের জন্য সব সময় হাড়ভাঙা পরিশ্রম করেছেন। ক্যারিয়ারের শুরু থেকেই ফার্নান্দেজকে সবচেয়ে বেশি উৎসাহ যুগিয়েছেন। তাই তিনি তার বাবার মতো নিজেকে একজন পরিশ্রমী মানুষ হিসেবে গড়ে তুলতে চান। তিনি দায়িত্ববোধকে কখনো এড়িয়ে যাননি। যে কোনো বিপদে তার মায়ের পাশে এসে দাঁড়িয়েছেন। তাই তিনি বাবার পছন্দেই জীবনসঙ্গী নির্বাচন করবেন বলে সিদ্ধান্ত নিয়েছেন।

## ব্যক্তিগত জীবন

জ্যাকলিন ফার্নান্দেজ একটি দ্বীপের মালিক হয়েছেন। তাই বলিউডের বাসিন্দারা তাকে বিলাসী নায়িকা বলে ডাকছেন। জ্যাকলিন নিজের জন্মভূমি শ্রীলঙ্কার দক্ষিণ উপকূলে একটি দ্বীপ কিনেছেন যেটি দেখতে খুব সুন্দর। অনেক ধনী দ্বীপটি কিনতে চেয়েছিলেন। কিন্তু সবাইকে টেক্কা দিয়ে জ্যাকলিন দ্বীপের মালিক হয়েছেন। তার কেনা ওই দ্বীপটি শ্রীলঙ্কান ক্রিকেট টিমের সাবেক অধিনায়ক কুমারা সাঙ্গাকারার ব্যক্তিগত দ্বীপের ঠিক পাশেই অবস্থিত।

## চলচ্চিত্রের তালিকা

### টেলিভিশন

### সঙ্গীত ভিডিও

## পুরস্কার এবং মনোনয়ন

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান নারী মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মিস ইউনিভার্স শ্রীলঙ্কা বিজয়ী
বিষয়শ্রেণী:সিডনি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঝলক দিখলা যা
বিষয়শ্রেণী:মিস ইউনিভার্স ২০০৬-এর প্রতিযোগী
বিষয়শ্রেণী:মানামার ব্যক্তি
বিষয়শ্রেণী:শ্রীলঙ্কান চলচ্চিত্র অভিনেত্রী
বিষয়শ্রেণী:শ্রীলঙ্কান সুন্দরী প্রতিযোগিতার বিজয়ী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:ওলন্দাজ বংশোদ্ভূত শ্রীলঙ্কান ব্যক্তি
বিষয়শ্রেণী:শ্রীলঙ্কান রোমান ক্যাথলিক
বিষয়শ্রেণী:২১শ শতাব্দীর শ্রীলঙ্কান অভিনেত্রী
বিষয়শ্রেণী:২১শ শতাব্দীর শ্রীলঙ্কান গায়িকা
বিষয়শ্রেণী:কানাডীয় বংশোদ্ভূত শ্রীলঙ্কান ব্যক্তি
বিষয়শ্রেণী:ভারতীয় বংশোদ্ভূত শ্রীলঙ্কান ব্যক্তি
বিষয়শ্রেণী:মালয়েশীয় বংশোদ্ভূত শ্রীলঙ্কান ব্যক্তি
বিষয়শ্রেণী:ভারতে প্রবাসী অভিনেত্রী
বিষয়শ্রেণী:শ্রীলঙ্কান মডেল
জগদ্বন্ধু

**জগদ্বন্ধু সুন্দর** (১৭ই মে ১৮৭১ - ১৭ সেপ্টেম্বর ১৯২১) একজন বৈষ্ণব ধর্মগুরু, সমাজ-সংস্কারক ও লেখক। নিম্নবর্ণের হিন্দুদের প্রতি বিশেষ সহানূভূতি প্রকাশের কারণে তিনি "জগদ্বন্ধু" উপাধী লাভ করেন এবং এই নামেই বিশেষ পরিচিতি লাভ করেন। এছাড়াও বৈষ্ণব ধর্মীয় সঙ্গীত বা কীর্তন সংগ্রহ, রচনা এবং পরিবেশনের জন্যও তিনি বিশেষভাবে পরিচিত।

## জন্ম ও পারিবারিক পরিচিতি
১৮৭১ সালের ১৭ই মে ব্রিটিশ ভারতের মুর্শিদাবাদ জেলার ডাহাপাড়ায় তাঁর পিতার কর্মস্থলে তাঁর জন্ম। তাঁর পৈতৃক নিবাস বাংলাদেশের ফরিদপুর জেলার গোবিন্দপুর গ্রামে। তাঁর পিতার নাম: দীননাথ চক্রবর্তী এবং মাতার নাম: বামাসুন্দরী দেবী।তাঁর বয়স তখন মাত্র ১৪ মাস তখন তাঁর মা মারা যান।তাঁর ৫ বছর বয়সে তাঁর পিতাও মারা যান।১৯২১ সালে তাঁর প্রতিষ্ঠিত শ্রীধাম শ্রীঅঙ্গনেই তিঁনি  ইহোলোক ত্যাগ করেন।

## সংকলন
তার রচিত বৈষ্ণব ধর্মীয় সঙ্গীত বা কীর্তন সম্পর্কিত উল্লেখযোগ্য গ্রন্থ হলো:
* হরিকথা
* চন্দ্রপাত
* ত্রিকাল।
তাঁর কিছু বাণী রয়েছে, তার মধ্যে পাঁচটি উল্লেখযোগ্য হলো-
১। ভ্রষ্টবুদ্ধি হয়ে মাতা-পিতার মনে কষ্ট দিতে নেই।
২। যে সংসারে শান্তি পায় না, সে সংসার ত্যাগ করলেও শান্তি পায় না।
৩। কেউ মূর্খ থাকিও না। মূর্খ আমার কথা বুঝিতে পারিবে না। অজ্ঞানের হরিভক্তি হয় না।
৪। পরচর্চা করর্নে বা অন্তরের স্থান দিও না। পরচর্চা পরনিন্দা ত্যাগ কর। ঘরের দেয়ালে লিখে রেখো, পরচর্চা নিষেধ।
৫। জীবদেহে নিত্যানন্দের বাস। কোন জীবকে আঘাত করলে নিত্যানন্দকে আঘাত করা হয়।

## আরও দেখুন
* মহানামব্রত ব্রহ্মচারী
* শ্রীঅঙ্গন
* কীর্তন

## বহিঃসংযোগ
* বাংরাপিডিয়ায় -ইংরেজি ভার্সন
* জগদ্বন্ধু সুন্দর এর আশ্রম
* [Http://www.samakal.com.bd/details.php?news=20&view=archiev&y=2012&m=05&d=07&action=main&menu type=&option=single&news id=257097&pub no=1045&type=|মানবকল্যাণে প্রভু জগদ্বন্ধু]

## তথ্যসূত্র

বিষয়শ্রেণী:১৮৭১-এ জন্ম
বিষয়শ্রেণী:১৯২১-এ মৃত্যু
বিষয়শ্রেণী:ফরিদপুরের ব্যক্তি
বিষয়শ্রেণী:পূর্ববঙ্গের ব্যক্তি
বিষয়শ্রেণী:বৈষ্ণব দার্শনিক
বিষয়শ্রেণী:বাঙালি হিন্দু
বিষয়শ্রেণী:বাঙালি হিন্দু সাধু
বিষয়শ্রেণী:১৯শ শতাব্দীর হিন্দু ধর্মগুরু
বিষয়শ্রেণী:২০শ শতাব্দীর হিন্দু দার্শনিক ও ধর্মতত্ত্ববিদ
বিষয়শ্রেণী:ভারতীয় হিন্দু আধ্যাত্মিক শিক্ষক
বিষয়শ্রেণী:কীর্তন পরিবেশক
বিষয়শ্রেণী:ভারতীয় যোগী
বিষয়শ্রেণী:কৃষ্ণ ভক্ত
বিষয়শ্রেণী:গৌড়ীয় বৈষ্ণব গুরু
বিষয়শ্রেণী:১৯শ শতাব্দীর হিন্দু দার্শনিক ও ধর্মতত্ত্ববিদ
বিষয়শ্রেণী:ভারতীয় হিন্দু সন্ন্যাসী
বিষয়শ্রেণী:ভারতীয় বৈষ্ণব
বিষয়শ্রেণী:বৈষ্ণব সাধু
শ্রীঅঙ্গন

**শ্রীধাম শ্রীঅঙ্গন** বা **শ্রীঅঙ্গন** বাংলাদেশের ফরিদপুর জেলায় অবস্থিত হিন্দু মহানাম সম্প্রদায়ের একটি আশ্রম, যা জগদ্বন্ধু সুন্দর ১৮৯৯ সালে প্রতিষ্ঠা করেন। এই আশ্রমটি বাংলাদেশের হিন্দু মহানাম সম্প্রদায়ের মূল কেন্দ্র হিসেবে পরিচিত। ১৯৭১ সালে বাংলাদেশের স্বাধীনতা যুদ্ধ চলাকালীন সময় পাকিস্তানি সেনাবাহিনী ৮ জন আশ্রমবাসীকে তাদের ধর্মীয় প্রার্থনা করার সময় হত্যা করে এবং আশ্রমটিতে ব্যাপক ধ্বংস লীলা চালায়। এই আশ্রমটিতে প্রতিবছর জন্মাষ্টমী খুব জাক-জমকের সাথে পালন করা হয়। এখানে একটি রথ যাত্রা উৎসবের আয়োজনও করা হয়।

## প্রতিষ্ঠা
বাংলা ১৩০৬ সালের আষাঢ় মাসে রথযাত্রা উৎসবের সময় জগদ্বন্ধু সুন্দর এই অঙ্গনটি প্রতিষ্ঠা করেন। শ্রীরাম সুন্দর এবং শ্রীরাম কুমারমুদি অঙ্গনের জন্য জমি দান করেন।

## আরও দেখুন
* শ্রীঅঙ্গন হত্যাকাণ্ড

## বহিঃসংযোগ
* জগদ্বন্ধু সুন্দর এর আশ্রম 'শ্রীঅঙ্গন' 
* ফরিদপুরে কীর্তনরত ৮ সন্ন্যাসীর আত্মোৎসর্গর দিন আজ

## তথ্যসূত্র

বিষয়শ্রেণী:বাংলাদেশের হিন্দু আশ্রম
বিষয়শ্রেণী:১৮৯৯-এ ভারতে প্রতিষ্ঠিত
বিষয়শ্রেণী:বাংলাদেশে যুদ্ধাপরাধ
বিষয়শ্রেণী:বাংলাদেশে ধর্মীয়ভাবে উদ্দেশ্যপ্রণোদিত সহিংসতা
বিষয়শ্রেণী:ইসলামি সন্ত্রাসবাদ
বিষয়শ্রেণী:হিন্দু নিপীড়ন
বিষয়শ্রেণী:মুসলিমদের দ্বারা নিপীড়ন
বিষয়শ্রেণী:ধর্মীয় সহিংসতা
বিষয়শ্রেণী:বাংলাদেশে সন্ত্রাসী ঘটনা
বিষয়শ্রেণী:ফরিদপুর জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
রেইনালদো বেনিয়োনে

**রেইনালদো বেনিয়োনে** আর্জেন্টিনার শেষ একনায়ক ও সাবেক সেনাশাসক। ১৯৭৬ থেকে ১৯৮৩ সাল পর্যন্ত আর্জেন্টিনায় সামরিক শাসন চলে। জান্তা সরকারের এ শাসন প্রক্রিয়াকে অভিহিত করে 'ন্যাশনাল রি-অর্গানাইজেশন প্রসেস' নামে। এ আট বছরে চারজন সামরিক কর্মকর্তা কার্যত প্রেসিডেন্টের দায়িত্ব পালন করেন। শেষ মেয়াদে ১৯৮২ সালের ১ জুলাই থেকে ১৯৮৩ সালের ১০ ডিসেম্বর পর্যন্ত দায়িত্বে ছিলেন জেনারেল রেইনালদো বেনিয়োনে।

## সামরিক কমান্ডার
১৯৭৬ থেকে ৭৮ পর্যন্ত তিনি ক্যাম্পো দে মায়ো সেনাঘাঁটির কমান্ডার ছিলেন। বুয়েনস আয়ার্সের শহরতলির এ ঘাঁটিটি আর্জেন্টিনার সবচেয়ে বড় ও কুখ্যাত গোপন নির্যাতন ক্যাম্প হিসেবে পরিচিত। মানবাধিকার সংগঠনগুলোর দাবি, সামরিক শাসনের এ আমলে রাজনৈতিক ভিন্নমতাবলম্বীদের বিরুদ্ধে সরকারের 'ডার্টি ওয়ার'-এ প্রাণ হারায় ৩০ হাজার মানুষ। এর মধ্যে প্রায় চার হাজার মানুষকে ধরে নিয়ে যাওয়া হয় কাম্পো দে মায়োতে। মাত্র ৫০ জন সেখান থেকে বেঁচে ফিরে আসতে পারেন। এখানে বন্দি নারীদের অনেকেই তখন সন্তান জন্ম দেন। কিন্তু এসব নবজাতককে তাদের মায়ের কাছ থেকে ছিনিয়ে নেয় সেনাসদস্যরা। বিভিন্ন সেনা বা পুলিশ পরিবারে দত্তক দেওয়া হয় ওইসব শিশুকে। এরকম প্রায় ৫০০ শিশুসন্তানকে তাদের মায়ের কোল খালি করে নিয়ে যাওয়া হয় সে সময়।

## বিচার শুরু

২০০৭ সালে ক্রিস্টিনা ফারনান্দেজ প্রেসিডেন্ট নির্বাচিত হওয়ার পর তিনি জান্তা সরকারের নাটের গুরুদের বিচারের কাঠগড়ায় দাঁড় করাতে জোর তৎপরতা শুরু করেন। জেনারেল বেনিয়োনের বিরুদ্ধে অপহরণ, নির্যাতন, শিশু চুরিসহ মানবতাবিরোধী কর্মকাণ্ডের অভিযোগের তদন্ত শুরু হয়। এ তদন্তকাজের অংশ হিসেবে ২০০৭ সালের ৮ মার্চ বেনিয়োনকে গ্রেপ্তার করা হয়। ওই একই সালের ২৪ এপ্রিল শুনানি শুরু হয়। আর্জেন্টিনার মানবাধিকার সংগঠন সেন্টার অব লিগ্যাল অ্যান্ড সোস্যাল স্টাডিস বলছে, সেনাশাসনের সময় নানাবিধ মানবতাবিরোধী অপরাধ করার জন্য এখন পর্যন্ত মোট ১৪৬৪ জনের বিরুদ্ধে অভিযোগ আনা হয়েছে। এর মধ্যে ৭৪ জনকে বিভিন্ন মেয়াদে সাজা দেওয়া হয়েছে।

## শাস্তি
thumb|right|140px|রেইনালদো বেনিয়োনের ছবি সরিয়া ফেলা হচ্ছে।
সেনা শাসনামলে অপহরণ, নির্যাতনসহ অন্যান্য মানবতাবিরোধী অপরাধের জন্য রেইনালদো বেনিয়োনেকে ২৫ বছরের কারাদণ্ড দেওয়া হয়েছে। এ সব অপরাধের সঙ্গে জড়িত অন্য পাঁচ সাবেক সেনাকর্মকর্তারও ১৭ থেকে ২৫ বছরের মধ্যে নানা মেয়াদি কারাদণ্ড দেওয়া হয়েছে। সাজাপ্রাপ্ত অন্য পাঁচজন হলেন, সান্তিয়াগো রিভেরোস, ফার্নানদো ভারপ্লাতসেন, কার্লোস তেপেদিনো, জর্জ গার্সিয়া ও ইউজেনিয়ো গানাবেনস পেরেলো। প্রায় ৩০ বছর পরে বিচার হলেও অনেকে এতে সন্তোষ প্রকাশ করেছেন। মানবাধিকার সংগঠনগুলোর দাবি, সামরিক শাসনামলে রাজনৈতিক ভিন্নমতাবলম্বীদের বিরুদ্ধে সরকারের 'ডার্টি ওয়ার'এ প্রাণ হারায় ৩০ হাজার মানুষ। তবে সরকারি হিসাবে ওই আট বছরে ১৩ হাজার মানুষ নিহত হয়েছে। এর আগে শুনানিতে বেনিয়োনে বলেছিলেন, তাদের সামরিক শাসনামলে আট হাজারের বেশি মানুষ মারা যায়নি।

## তথ্যসূত্র

বিষয়শ্রেণী:২০১৮-এ মৃত্যু
বিষয়শ্রেণী:রাজনীতিবিদ
বিষয়শ্রেণী:একনায়ক
বিষয়শ্রেণী:সেনাশাসক
বিষয়শ্রেণী:আর্জেন্টীয় শাসক
বিষয়শ্রেণী:১৯২৮-এ জন্ম
বিষয়শ্রেণী:মানবতাবিরোধী অপরাধী
বিষয়শ্রেণী:আর্জেন্টিনার রাষ্ট্রপতি
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:অপহরণে দোষী সাব্যস্ত
বিষয়শ্রেণী:ফরাসি বংশোদ্ভূত আর্জেন্টিনীয় ব্যক্তি
সৈয়দ হামজা

**সৈয়দ হামজা** (জন্ম: ১৭৫৫ - মৃত্যু: ১৮১৫) সপ্তদশ শতাব্দীর একজন বাঙালি কবি ও সাহিত্যিক। তিনি পুথিঁ সাহিত্যিক হিসেবে সমধিক পরিচিত।

## জন্ম
সৈয়দ হামজা পশ্চিমবঙ্গ এর হুগলি জেলার ভুরশুট পরগনার উদনা গ্রামে সৈয়দ হামজার পৈতৃক নিবাস ছিল। তার পিতার নাম সৈয়দ মীর হেদায়েতুল্লাহ। উদনা গ্রামের বীর পাড়ায় তার বাড়ি। তিনি আরবি, ফারসি, উর্দু ভাষা ও সাহিত্যে সুপণ্ডিত ছিলেন। 
## সাহিত্য চর্চা
অল্প বয়সে সৈয়দ হামজার কবি-প্রতিভার স্ফুরণ ঘটে। তিনি  পাঁচালি ও হেঁয়ালি জাতীয় ছড়া রচনার মাধ্যমে কাব্যচর্চা শুরু করেন। তাঁর প্রথম কাব্য মধুমালতী (১৭৮৮) সামান্য আঞ্চলিকতা ছাড়া শুদ্ধ সাহিত্যিক বাংলায় রচিত। হিন্দিতে কুতবন ও মনঝন এবং বাংলায় মুহম্মদ কবির পূর্বেই রোম্যান্সধর্মী এ কাব্য রচনা করেন। এর কাহিনী অলৌকিকতায় পূর্ণ হলেও মানুষের ধর্ম, সমাজ, নীতি, আচার, সংস্কার ইত্যাদি উপেক্ষিত হয়নি।

সৈয়দ হামজার দ্বিতীয় কাব্য  আমীর হামজা (১৭৯৫)। এ কাব্যের উৎস ফারসি দাস্তান্-ই-আমীর হাম্জা। এটি বাংলা, হিন্দি, আরবি ও ফারসি শব্দের মিশ্রণজাত ‘মুসলমানি বাংলা’য় রচিত। সাধারণভবে  দোভাষী পুথি হিসেবে পরিচিত এরূপ কাব্যরীতির প্রতি সৈয়দ হামজার বেশ আকর্ষণ ছিল। তাঁর পরের দুটি কাব্য জৈগুনের পুথি (১৭৯৭) ও হাতেম তাই-এ একই ভাষারীতি অনুসৃত হয়েছে।

আমীর হামজা ও জৈগুনের পুথি  যথাক্রমে  হযরত মুহাম্মাদ (স.) এর পিতৃব্য আমীর হামজা এবং হযরত আলী (রা.) পুত্র হানিফার বীরত্বগাথা নিয়ে রচিত। হাতেম তাই-এর উৎস আরায়েশ মহ্ফিল নামক  উর্দু কাব্য। এতে আরবের লিজেন্ডারি পরোপকারী ধার্মিক পুরুষ হাতেম তাইকে কেন্দ্র করে বহু অলৌকিক কাহিনীর সমাবেশ ঘটেছে। আমীর হামজা ও হাতেম তাই উভয় কাব্যই আকারে বিশাল।

## সাহিত্যকীর্তি
* *মধুমালতী* (১৭৮৮) - পুথিঁ (বাংলা)
* *আমীর হামজা* (১৭৯৫) 
* *হানিফার জঙ্গনামা* 
* *[[হাতেম তাই]]*

## তথ্যসূত্র

## আরো পড়ুন
*

*

বিষয়শ্রেণী:বাঙালি কবি
বিষয়শ্রেণী:১৭৫৫-এ জন্ম
বিষয়শ্রেণী:১৮১৫-এ মৃত্যু
বিষয়শ্রেণী:পুথিঁ সাহিত্য
উ তি

**উ তি** (চীনা: 吴迪; জন্ম: ১৪ সেপ্টেম্বর, ১৯৯১) চীনের অন্যতম পুরুষ টেনিস খেলোয়াড়। অক্টোবর, ২০১২ সালে তিনি তার খেলোয়াড়ী জীবনে এটিপি-তে সর্বোচ্চ ১৭৬নং বিশ্ব র‌্যাঙ্কিংয়ে আরোহণ করেছিলেন। ২০১১ সালের ডেভিস কাপে বিশ্বের ৩৭নং টেনিস খেলোয়াড় লু ইয়েন-সানকে পরাজিত করাই ছিল তার টেনিস জীবনে সর্বাধিক সাফল্যগাঁথা।

## খেলোয়াড়ী জীবন
২০১২ সালে চীনের সেরা প্রমিলা খেলোয়াড় লি না'র সাথে হপম্যান কাপে একত্রে মিশ্র দ্বৈত খেলায় অংশ নিয়েছিলেন উ। উ সুযোগ পেয়েও কাজে লাগাতে না পারায় খেলায় জয়লাভ করতে পারেননি তারা। ওয়াইল্ড কার্ড নিয়ে প্লে-অফ ম্যাচে থাইল্যান্ডের দানাই উদোমচোকে ৭-৬(১), ৬-৪ সেটে পরাজিত করে এশিয়া-প্রশান্ত মহাসাগরীয় অঞ্চল থেকে অস্ট্রেলিয়ান ওপেনে অংশগ্রহণের সুযোগ পান।
তিনি প্রতিযোগিতার শীর্ষ বাছাই জাপানের উইচি সুগিতা এবং ৪নং বাছাই স্বদেশী জি ঝ্যাঙকে পরাভূত করে অস্ট্রেলিয়ান ওপেনের চূড়ান্ত প্রতিযোগিতায় অংশগ্রহণ নিশ্চিত করেন।

## তথ্যসূত্র

## আরও দেখুন
* লি না
* টেনিস
* অস্ট্রেলিয়ান ওপেন
* ডেভিস কাপ
* পুরুষ টেনিস র‌্যাংকিং

## বহিঃসংযোগ
* 

বিষয়শ্রেণী:টেনিস খেলোয়াড়
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা খেলোয়াড়
বিষয়শ্রেণী:এশিয়ান গেমসে রৌপ্যপদক বিজয়ী চীনা
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:২১শ শতাব্দীর চীনা ব্যক্তি
বিষয়শ্রেণী:২০১৪ এশিয়ান গেমসের টেনিস খেলোয়াড়
আফিম-সদৃশ ঔষধ

থাম্ব|upright=1.5|মরফিন

**আফিম-সদৃশ ঔষধ** () মানব মস্তিষ্কের উপর ক্রিয়াশীল কিছু রাসায়নিক দ্রব্যের বা ব্যথানাশক ঔষধের একটি শ্রেণী। আফিম-সদৃশ ঔষধ বলতে এমন কিছু রাসায়নিক বস্তুকে বোঝায় যা শরীরে মরফিন নামক ঔষধের মতো ক্রিয়া প্রদর্শন করে। দেহে আফিম-সদৃশ ঔষধের কিছু গ্রাহক অণু (receptor) রয়েছে। এই গ্রাহক অণুসমূহ সাধারণত কেন্দ্রীয় ও প্রান্তীয় স্নায়ুতন্ত্রে এবং পরিপাকতন্ত্রে অবস্থিত। এই অঙ্গগুলোতে অবস্থিত গ্রাহক অণুগুলি একাধারে আফিম-সদৃশ ঔষধের উপকারী ক্রিয়া এবং পার্শ্বপ্রতিক্রিয়ার জন্য দায়ী। বিশ্ব স্বাস্থ্য সংস্থার বর্ণনা অনুযায়ী, আফিম-সদৃশ ঔষধ একটি সমষ্টিবাচক শব্দ যা দ্বারা আফিম (*Papaver somniferum*) গাছ থেকে প্রাপ্ত ক্ষারকল্পসমূহ (অ্যালকালয়েড), তাদের সংশ্লেষণের দ্বারা উৎপন্ন এবং শরীরে প্রাপ্ত সমগোত্রীয় যৌগসমূহকে বোঝায়, যে সকল যৌগ মস্তিষ্কের গ্রাহক অণুসমূহের সাথে মিথস্ক্রিয়ার মাধ্যমে ব্যথা দূর করতে পারে এবং অতি-আনন্দদায়ক অনুভূতি ("ইউফোরিয়া") সৃষ্টি করতে পারে। এসব অ্যালকালয়েডসমূহ ও তাদের সংশ্লেষণের দ্বারা উৎপন্ন যৌগ প্রায় সংজ্ঞাহীন অবস্থা, সংজ্ঞাহীনতা (কোমা) এবং শ্বসনতন্ত্রে অবদমন সৃষ্টি করতে পারে। শরীরে প্রাপ্ত আফিম-সদৃশ পদার্থের নাম এনডরফিন। অন্যান্য আফিম-সদৃশ ঔষধসমূহ এনডরফিনের ন্যায় ক্রিয়া করে। এসকল ঔষধ নেশা ধরাতে সক্ষম।

## চিকিৎসায় ব্যবহার
### ব্যথা
আফিম-সদৃশ ঔষধের মতো কার্যকরী ব্যথানাশক নেই বললেই চলে। মরফিন এক্ষেত্রে সর্বাধিক কার্যকরী ঔষধ। অনেকদিন ধরে চলতে থাকা ব্যথাতে এধরনের ঔষধ খুব কার্যকরী হলেও, তীক্ষ্ণ এবং হঠাৎ করে হওয়া ব্যথা কমাতে এসব ঔষধ কম কার্যকরী। ক্যান্সার এবং জীবনসায়াহ্নের বিভিন্ন রোগে তীব্র ব্যথা কমাতে এখনও মরফিনের ব্যবহার রয়েছে। আফিম-সদৃশ ঔষধে ধরনের ব্যথানাশক ঔষধ প্রসববেদনাতেও ব্যবহার করা হয়ে থাকে। কিন্তু আফিম-সদৃশ ঔষধগুলি অমরা অতিক্রম করে ভ্রূণে প্রবেশ করতে পারে বলে বাচ্চার শ্বসনতন্ত্র আক্রমণ করতে পারে। তাই এসকল ক্ষেত্রে এ ধরনের ঔষধ সাবধানতার সাথে ব্যবহার করা উচিত।

ইদানীং আবার ক্যান্সারের ক্ষেত্র ছাড়াও ব্যথানাশক হিসেবে এসকল ঔষধের ব্যবহার শুরু হয়েছে। ফলে এর অপব্যবহার এবং নেশাজাত দ্রব্য হিসেবে এর ব্যবহার অধিকতর সম্ভব হয়েছে।

### ব্যথানাশক চিকিৎসায় বিভিন্ন আফিম-সদৃশ ঔষধের তুলনা

কোনো ব্যথানাশক ঔষধ দেবার পূর্বে চিকিৎসক নির্দিষ্ট রোগীর ক্ষেত্রে নিম্নলিখিত ঔষধসমূহের কোনটি অধিকতর কার্যকর তা বিবেচনা করেন। এবং এই বিবেচনায় ঔষধসমূহের নিম্নলিখিত বৈশিষ্ট্যসমূহ প্রাধান্য পায়:




## সারণী: মরফিন-জাতীয় আফিম-সদৃশ ঔষধসমূহ

 

## তথ্যসূত্র


বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:ঔষধ
বিষয়শ্রেণী:মরফিন
ঢাকা বিশ্ববিদ্যালয় সংস্কৃতি সংসদ

**সংস্কৃতি সংসদ** ঢাকা বিশ্ববিদ্যালয়ের কেন্দ্রীয় সাংস্কৃতিক সংগঠন। এটি ১৯৫১ সালে প্রতিষ্ঠিত হয়। পরবর্তীতে এই সংগঠনটির নাম পরিবর্তন করে "ঢাকা বিশ্ববিদ্যালয় সংস্কৃতি সংসদ" রাখা হয়।

## ইতিহাস
১৯৫১ সালে ঢাকা বিশ্ববিদ্যালয়ের কয়েকজন বামপন্থী ও প্রগতিশীল ভাব ধারার বিদগ্ধ শিক্ষক এবং শিক্ষার্থীর সমন্বয়ে গড়ে ওঠে সংস্কৃতি সংসদ। খান সারওয়ার মুরশিদ এর সভাপতি এবং মুস্তফা নুরুল ইসলাম সাধারণ সম্পাদক নির্বাচিত হন। সংগঠনটি প্রতিষ্ঠায় আরো যুক্ত ছিলেন: ওবায়দুল হক সরকার, আনোয়ারুল আজিম, হাসান হাফিজুর রহমান, এজেডএম ওবায়দুল্লাহ খান, মুনীর চৌধুরী প্রমুখ।

## কার্যক্রম

## আরও দেখুন
* খান সারওয়ার মুরশিদ

## তথ্যসূত্র

বিষয়শ্রেণী:ঢাকা বিশ্ববিদ্যালয়
বিষয়শ্রেণী:সাংস্কৃতিক সংগঠন
বিষয়শ্রেণী:১৯৫১-এ পূর্ব পাকিস্তানে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলা সাহিত্যের প্রতিষ্ঠান
লালমোহাম্মদ সরদার

**লালমোহাম্মদ সরদার** (১৮৪৮ - ১৯৩৬) বাংলাদেশের একজন রাজনীতিবিদ এবং সমাজ কর্মী।  তিনি বরেন্দ্র অঞ্চলের প্রত্নতাত্ত্বিক অনুসন্ধান কাজ পরিচলানকারীদের অন্যতম ছিলেন।

## জন্ম ও পারিবারিক পরিচিতি
লালমোহাম্মদ সরদার ১৮৪৮ সালে রাজশাহী জেলার পুটিয়া উপজেলার ভেলনা গ্রামে জন্মগ্রহণ করেন। তার পরিবারের আর্থিক অবস্থা অস্বচ্ছল হওয়ায় মাত্র চৌদ্দ বছর বয়সে পড়াশোনা বন্ধ করে দিতে বাধ্য হন।

## কর্ম জীবন
দরিদ্রতার কারণে শিক্ষা অসমাপ্ত রেখে তিনি কায়িক পরিশ্রমের কাজে রত হন এবং মজুরের কাজ করতে থাকেন। কালক্রমে, সঞ্চয়ের মাধ্যমে এবং ইটভাটার ব্যবসায় প্রচুর অর্থ উপার্জন করতে সক্ষম হন। পরবর্তীতে তিনি একটি বিশাল সম্পত্তি ক্রয় করেন এবং 'জায়গীরদার' হিসেবে পরিচিতি লাভ করেন।

তিনি কেবল প্রচুর অর্থ উপার্জনই করেননি, এই অর্থ দিয়ে তিনি বিভিন্ন ধরনের রাজনৈতিক, সামাজিক, সাংস্কৃতিক এবং জনসেবায়ও আত্মনিয়োগ করেন। তিনি ১৯০৬ সালে রাজশাহীতে আঞ্জুমান-ই-মফিদুল ইসলাম-এর শাখা প্রতিষ্ঠিত হলে এর প্রতিষ্ঠাতা সভাপতি হন। শরৎকুমার রায় এবং অন্যান্যের সাথে মিলিত হয়ে তিনিও বরেন্দ্র অঞ্চলের প্রত্নতাত্ত্বিক নিদর্শন সংগ্রহে প্রচুর অর্থ ব্যয় করেন। তিনি ১৯২৬ সালে রাজশাহী ডিস্ট্রিক্ট বোর্ড-এর সদস্য নির্বাচিত হন এবং পরবর্তীতে আইন সভারও সভ্য হন।

## আরও দেখুন

## বহিঃসংযোগ
* বাংলাপিডিয়ায় - ইংরেজি ভার্সন

## তথ্যসূত্র

বিষয়শ্রেণী:রাজশাহী জেলার ব্যক্তি
বিষয়শ্রেণী:১৮৪৮-এ জন্ম
বিষয়শ্রেণী:১৯৩৬-এ মৃত্যু
শরৎ কুমার রায়

**শরৎ কুমার রায়** (১৮৭৬ -  ১২ এপ্রিল ১৯৪৬) ব্রিটিশ ভারতের রাজশাহী অঞ্চলের একজন প্রখ্যাত ব্যক্তিত্ব এবং বরেন্দ্র অঞ্চল সম্পর্কিত গবেষণার প্রাথমিক যুগের অন্যতম উদ্যোক্তা। তিনি দিঘাপতিয়ার রাজপরিবারের সদস্য ছিলেন। তিনি ছিলেন একজন বিখ্যাত পণ্ডিত এবং রাজা প্রমথনাথ রায়ের পুত্র। ইতিহাসবিদ রমাপ্রসাদ চন্দের সাথে তিনি বরেন্দ্র গবেষণা জাদুঘর প্রতিষ্ঠা করেন। এই গবেষণা জাদুঘরটি বাংলার গভর্নর লর্ড দুন্দাস ১৯১৯ সালের নভেম্বরে উদ্বোধন করেন।

## জন্ম ও পারিবারিক পরিচিতি
কুমার শরৎ কুমার রায় ১৮৭৬ খ্রিটাব্দে নাটোর জেলার দিঘাপতিয়ার রাজপরিবারে জন্মগ্রহণ করেন। তার পিতার নাম প্রমথ নাথ রায় এবং মাতা দ্রবময়ী দেবী।

## কর্মজীবন
তিনি বরেন্দ্র অনুসন্ধান সমিতি এবং বরেন্দ্র গবেষণা জাদুঘর স্থাপনে অগ্রণী ভূমিকা পালন করেন।

## আরও দেখুন
* বরেন্দ্র অনুসন্ধান সমিতি
* বরেন্দ্র গবেষণা জাদুঘর
* শরৎকুমার রায় (ভূতত্ববিদ)

## তথ্যসূত্র

## বহিঃসংযোগ
* নাটোর জেলার কৃতি সন্তান - শরৎকুমার রায়
* রায়, শরৎকুমার - বাংলাপিডিয়া

বিষয়শ্রেণী:১৮৭৬-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:নাটোর জেলার ব্যক্তি
বিষয়শ্রেণী:রাজশাহী জেলার ব্যক্তি
বিষয়শ্রেণী:পূর্ববঙ্গের ব্যক্তি
বাংলাবান্ধা স্থল বন্দর

**বাংলাবান্ধা স্থল বন্দর** বাংলাদেশের তেঁতুলিয়া উপজেলার ১নং বাংলাবান্ধা ইউনিয়নে অবস্থিত একটি স্থল বন্দর। এটি বাংলাদেশের একমাত্র স্থল বন্দর যার মাধ্যমে চারটি দেশের (বাংলাদেশ, ভারত, নেপাল, ভুটান) মধ্যে পণ্য আদান-প্রদানের সুবিধা রয়েছে।
## অবস্থান
থাম্ব|২০১৯ সালে বাংলাবান্ধা স্থল বন্দর।
বাংলাদেশের সর্ব-উত্তরের পঞ্চগড় জেলার তেঁতুলিয়া উপজেলার বাংলাবান্ধা ইউনিয়নে জিরো (0) পয়েন্ট এ বন্দরটি অবস্থিত। এখান থেকে বাংলাদেশের জাতীয় সংসদের ১ নং আসন শুরু। বাংলাদেশের সাথে ভারতের সীমান্ত সংলগ্ন প্রায় ১০ একর জায়গার উপর স্থলবন্দরটি অবস্থিত। 

## ইতিহাস
 
১৯৯৭ সালের ১লা সেপ্টেম্বর স্থল বন্দরটি প্রথম খুলে দেওয়া হয়। নেপালের সাথে বাংলাদেশের এক বাণিজ্য চুক্তির আওতায় পণ্য আমদানি-রপ্তানির মাধ্যমে বন্দরটি প্রথম যাত্রা শুরু করে। পরবর্তীতে ২০১১ সালের জানুয়ারিতে ভারতের সাথে দ্বি-পাক্ষিক বাণিজ্য চুক্তির আওতায় ভারতের সাথেও বাংলাদেশের এ বন্দর ব্যবহারের মাধ্যমে পণ্য আমদানি-রপ্তানি শুরু হয়। এ বন্দর ব্যবহার করে নেপালে বাংলাদেশ থেকে ব্যাটারী, সীসা, পাট, ফলের রস, ওয়েস্ট কটন, কাপড়, কাঠ ও প্লাস্টিকের আসবাপপত্র রপ্তানি করা হয়। এছাড়াও ভারত থেকে প্রতিদিন গড়ে ১,০০০ মেট্রিক টন পাথর ও নেপাল থেকে গড়ে প্রতিদিন ১০০ মেট্রিক টন ডাল আমদানি করা হয়।

বাংলাদেশের রাজস্ব বিভাগের তথ্যানুসারে, এ বন্দরের মাধ্যমে  বাংলাদেশ সরকার ২০১১-১২ অর্থ বছরে, ১১ কোটি ১৮ লাখ ৭২ হাজার ৭৬৪ টাকা ও ২০১২-১৩ অর্থ বছরের জুলাই মাস পর্যন্ত ১ কোটি ২০ লাখ ৬৬ হাজার টাকা আয় হয়েছিল।

## গুরুত্ব
বাংলাদেশের ও ভারতের মধ্যে যতগুলো স্থলবন্দর চালু রয়েছে তার মধ্যে বাংলাবান্ধা সবচেয়ে সুবিধাজনক স্থানে অবস্থানে রয়েছে। এখান থেকে ভারতের পশ্চিমবঙ্গের শিলিগুড়ি ১৬ কিলোমিটার। তাছাড়াও ভারতের যে কোনো স্থানে যাতায়াতের সুবিধা রয়েছে। এছাড়া, ভারতের শৈল্য শহর দার্জিলিং ৭৭ কিলোমিটার, নেপাল সীমান্ত ৫৪ কিলোমিটার, ভুটান সীমান্ত ১৩০ কিলোমিটার ও চীন সীমান্ত ২০০ কিলোমিটার দূরে অবস্থিত। বাংলাবান্ধা স্থল বন্দরের পার্শ্ববর্তী ভারতের শিলিগুড়ির মতো সমৃদ্ধ এতো বড় শহর অন্যান্য স্থলবন্দরের কাছে নেই। ভারতের সেভেন সিস্টার রাজ্যগুলোতে যাওয়ার সবচেয়ে সুবিধাজনক করিডোর হচ্ছে দার্জিলিং জেলার বাগডোগরা বিমানবন্দর যা বাংলাবান্ধা স্থলবন্দর থেকে মাএ ১৬ কিলোমিটার দূরে। ইমিগ্রেশন কার্যক্রম শুরু হওয়ার ফলে ভারতের ফুলবাড়ি স্থল বন্দরের দ্বারা বাংলাদেশ, ভারত, নেপাল ও ভুটানের মধ্যে ব্যবসা-বাণিজ্যের ব্যাপক প্রসার পাওয়াসহ পঞ্চগড় জেলা উন্নয়নের পাশাপাশি বদলে যাবে বাংলাদেশের উওরবঙ্গের চিত্র। বাংলাবান্ধা স্থল বন্দরের বিপরীতে ভারতের ফুলবাড়ি স্থল বন্দর অবস্থান।

## চিত্রশালা

চিত্র:Banglabandha--Zero Point .jpg|থাম্ব|'''উদ্ভিদ সংগনিরোধ কেন্দ্র, বাংলাবান্ধা স্থলবন্দর, পঞ্চগড়'''বাংলাবান্ধা জিরো পয়েন্ট ২০১৯
চিত্র:End of N5 at Banglabandha zero point (01.03.2019).jpg|বাংলাবান্ধা স্থল বন্দর সড়ক। দূরে ভারতের স্থাপনা ২০১৯


## আরও দেখুন
*বাংলাবান্ধা এক্সপ্রেস
*বাংলাবান্ধা ইউনিয়ন
*তেঁতুলিয়া উপজেলা
*পঞ্চগড় জেলা
*পঞ্চগড় রেলওয়ে স্টেশন

## তথ্যসূত্র

বিষয়শ্রেণী:বাংলাদেশের স্থলবন্দর
বিষয়শ্রেণী:তেঁতুলিয়া উপজেলা
বিষয়শ্রেণী:বাংলাদেশ–ভারত সীমান্ত
বিষয়শ্রেণী:দক্ষিণ এশীয় আঞ্চলিক সহযোগিতা সংস্থা
বিষয়শ্রেণী:বাংলাদেশ–ভারত সীমান্ত পারাপার
বিষয়শ্রেণী:বাংলাদেশের সড়ক পরিবহন
ক্যান্ডেলেরিয়ার ব্যাসিলিকা

**খ্রিস্টীয় উৎসববিশেষ মধ্যে রাজপ্রাসাদ** () হল একটি রোমান ক্যাথলিক ছোট রাজপ্রাসাদ যা কানারি দ্বীপপুঞ্জের প্রথম মারিয়ান ব্যাসিলিকা বা মঠ। এটি তেনেরিফে দ্বীপপুঞ্জের (ক্যানারি দ্বীপপুঞ্জ, স্পেন) ক্যান্ডেলেরিয়ার শহর এবং পৌরসভাতে অবস্থিত। এটি রাজধানী সান্টা ক্রুজ দে তেনেরিফে দ্বীপ থেকে প্রায় ২০ কিলোমিটার (১২ মাইল) দক্ষিণে অবস্থিত।

রাজপ্রাসাদ বা ব্যাসিলিকাটি ক্যানডেলারিয়ার ভার্জিনকে (ক্যানারি দ্বীপপুঞ্জের রক্ষাকর্তা) উৎসর্গীকৃত করা হয়েছে। ক্যানারি দ্বীপপুঞ্জের সরকার ক্যানডেলারিয়ার রাজপ্রাসাদকে সাংস্কৃতিক আকর্ষণ হিসেবে শ্রেণীভূক্ত করা হয়েছে। রাজপ্রাসাদটিকে জোসে এনরিক মাররেরো রেগালাদো স্থপতি দ্বারা পরিকল্পনা করা হয়েছিল।

রাজপ্রাসাদটি স্পেনের বৃহত্তম ব্যাসিলিকার অন্যতম এবং প্রায় ২.৫ মিলিয়ন প্রতি বছর একে পরিদর্শন করেন।

## গ্যালারি

File:Candelaria BW 1.JPG|অভ্যন্তর
File:Basílica de Nuestra Señora de la Candelaria, Candelaria, Tenerife, España, 2012-12-12, DD 04.jpg|উচ্চ বেদি
File:Virgendecandelariacamarin02.jpg|খ্রিস্টীয় উৎসববিশেষ এর ভার্জিন
File:Basílica de Nuestra Señora de la Candelaria, Candelaria, Tenerife, España, 2012-12-12, DD 01.jpg|ছদ্মরূপ


## তথ্যসূত্র

## বহিঃসংযোগ

* কালো কুমারী মেরী: ক্যান্ডেলেরিয়ার ভার্জিন

বিষয়শ্রেণী:ক্যানারি দ্বীপপুঞ্জ
বিষয়শ্রেণী:খ্রিস্টধর্ম
বিষয়শ্রেণী:গির্জা ভবন
ফটিকছড়ি ইউনিয়ন

**ফটিকছড়ি** বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন।

## আয়তন
ফটিকছড়ি ইউনিয়নের আয়তন ১৯,২০০ একর (৭৭.৭০ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৮৩১জন। এর মধ্যে ৫,৭৯৩জন বৌদ্ধ, ২৭জন হিন্দু, ৭জন খ্রিস্টান, ২জন মুসলিম, ও ২জন অন্যান্য ধর্মের অনুসারী।

নৃতাত্ত্বিকভাবে ১১ জন বাঙালি, ৩,২৭৮ জন চাকমা, ২,৪৯৭ জন‌ মারমা, ২ জন তঞ্চঙ্গ্যা ও ৪৩ জন অন্যান্য।

## অবস্থান ও সীমানা
কাউখালী উপজেলার সর্ব-পশ্চিমে ফটিকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের দক্ষিণে বেতবুনিয়া ইউনিয়ন; পূর্বে কলমপতি ইউনিয়ন; দক্ষিণ-পূর্বে ঘাগড়া ইউনিয়ন; উত্তর-পূর্বে রাঙ্গামাটি সদর উপজেলার কুতুকছড়ি ইউনিয়ন ও নানিয়ারচর উপজেলার ঘিলাছড়ি ইউনিয়ন; উত্তর-পশ্চিমে খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার খিরাম ইউনিয়ন, রাউজান উপজেলার হলদিয়া ইউনিয়ন ও ডাবুয়া ইউনিয়ন অবস্থিত।

## প্রশাসনিক কাঠামো
ফটিকছড়ি ইউনিয়ন কাউখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *ডাবুয়া*, *ফটিকছড়ি* ও *নাভাংগা* এ ৩টি মৌজা নিয়ে গঠিত।

## শিক্ষা ব্যবস্থা
ফটিকছড়ি ইউনিয়নের সাক্ষরতার হার ১৭.৭৮%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* ডাবুয়া বৃক্ষ ভানুপুর উচ্চ বিদ্যালয়

;প্রাথমিক বিদ্যালয়
* কলাবুনিয়া সরকারি প্রাথমিক বিদ্যালয়
* টুঙ্গীপাড়া রেজিস্টার্ড বেসরকারি প্রাথমিক বিদ্যালয়
* ডলুপাড়া সরকারি প্রাথমিক বিদ্যালয়
* ডাবুয়া কে পি চৌধুরী সরকারি প্রাথমিক বিদ্যালয়
* ডাবুয়া হেডম্যানপাড়া সরকারি প্রাথমিক বিদ্যালয়
* ধুপছড়িপাড়া সরকারি প্রাথমিক বিদ্যালয়
* নাভাঙ্গা সরকারি প্রাথমিক বিদ্যালয়
* বার্মাছড়ি বাজার সরকারি প্রাথমিক বিদ্যালয়
* শুকনাছড়ি সরকারি প্রাথমিক বিদ্যালয়

## যোগাযোগ ব্যবস্থা
ফটিকছড়ি ইউনিয়নে যোগাযোগের প্রধান সড়ক কাউখালী-বার্মাছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।

## খাল ও নদী
ফটিকছড়ি ইউনিয়নের মধ্য দিয়ে প্রবাহিত হচ্ছে ফটিকছড়ি খাল, সর্ত্তা খাল, ডাবুয়া খাল এবং বার্মাছড়ি ছড়া।

## হাট-বাজার
ফটিকছড়ি ইউনিয়নের প্রধান হাট-বাজার হল বার্মাছড়ি বাজার।

## দর্শনীয় স্থান
* জগিকং

## উল্লেখযোগ্য ব্যক্তি
* ক্যজাই প্রু চৌধুরী (কে পি চৌধুরী)

## জনপ্রতিনিধি
* বর্তমান চেয়ারম্যান: ধন কুমার চাকমা

## আরও দেখুন
* কাউখালী উপজেলা
* কাউখালী থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:কাউখালী (রাঙ্গামাটি) উপজেলার ইউনিয়ন
নরম্যান ফস্টার র‌্যামজে

**নরম্যান ফস্টার র‌্যামজে, জুনিয়র** একজন মার্কিন পদার্থবিজ্ঞানী যিনি ১৯৮৯ সালে পদার্থবিজ্ঞানে নোবেল পুরস্কার অর্জন করেন। কর্মজীবনের অধিকাংশ সময় তিনি হার্ভার্ড বিশ্ববিদ্যালয়ে শিক্ষকতা করেছেন।

## জীবনী
নরম্যান ফস্টার র‌্যামজে, জুনিয়র ১৯২৭ সালের ১৫ অগাস্ট ওয়াশিংটন ডিসিতে জন্মগ্রহণ করেন। তিনি ১৯৩৫ সালে কলাম্বিয়া বিশ্ববিদ্যালয় থেকে গণিতে বিএ ডিগ্রি অর্জন করেন। তিনি কেমব্রিজ বিশ্ববিদ্যালয় থেকে আবারো ব্যাচেলর্স করেন, তবে এবার পদার্থবিজ্ঞানে। তিনি ১৯৪০ সালে কলাম্বিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৪০ সালে তিনি এলিনর জেমসনকে বিয়ে করেন। তিনি দ্বিতীয় বিশ্বযুদ্ধের সময় দুই বছর এমআইটি রেডিয়েশন ল্যাবে ৩ সেন্টিমিটার তরঙ্গদৈর্ঘ্যের রাডার গবেষণা দলের প্রধান ছিলেন। ১৯৪৩ সালে লস আলামসে ম্যানহাটন প্রকল্পে কাজ করতে যান। যুদ্ধ শেষে তিনি কলাম্বিয়া বিশ্ববিদ্যালয়ে অধ্যাপক হিসেবে ফিরে আসেন। তিনি নিউইয়র্কে ব্রুকহ্যাভেন ন্যাশনাল ল্যাবরেটরী প্রতিষ্ঠায় অবদান রাখেন। ১৯৪৭ সালে তিনি হার্ভার্ড বিশ্ববিদ্যালয়ে চলে যান এবং পরবর্তী ৪০ বছর সেখানে শিক্ষকতা করেন। এ সময়ে তিনি অক্সফোর্ড বিশ্ববিদ্যালয় এবং ভার্জিনিয়া বিশ্ববিদ্যালয়ে ভিজিটিং অধ্যাপক হিসেবেও কাজ করেন।

## প্রকাশনা

## তথ্যসূত্র

## বহিঃসংযোগ

বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:১৯১৫-এ জন্ম
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:২০১১-এ মৃত্যু
বিষয়শ্রেণী:মিশিগান বিশ্ববিদ্যালয়ের শিক্ষক
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:ভ্যানেভার বুশ অ্যাওয়ার্ড বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
হ্যান্স গেয়র্গ ডেমেল্ট

**হ্যান্স গেয়র্গ ডেমেল্ট** (৯ সেপ্টেম্বর, ১৯২২ - ৭ মার্চ, ২০১৭) একজন জার্মান বংশোদ্ভূত মার্কিন পদার্থবিজ্ঞানী। তিনি ১৯৮৯ সালে নোবেল পুরস্কার অর্জন করেন।

## জীবনী
তিনি ইউনিভার্সিটি অফ গ্যটিঙেন থেকে ১৯৪৮ সালে মাস্টার্স এবং ১৯৫০ সালে পিএইচডি অর্জন করেন। তিনি ডক্টরেটোত্তর গবেষণা করেন ডিউক বিশ্ববিদ্যালয়ে। সিয়াটলে অবস্থিত ইউনিভার্সিটি অব ওয়াশিংটনে ১৯৫৫ সালে সহকারী অধ্যাপক, ১৯৫৮ সালে সহযোগী অধ্যাপক এবং ১৯৬১ সালে পূর্ণ অধ্যাপক হন।

## সম্মাননা
* ডেভিসন-জার্মার পুরস্কার (১৯৭০)
* রামফোর্ড পুরস্কার (১৯৮৫)
* পদার্থবিজ্ঞানে নোবেল পুরস্কার (১৯৮৯)
* ন্যাশনাল মেডেল অব সায়েন্স (১৯৯৫)

## তথ্যসূত্র

* Autobiography
* Nobel prize press release
* University of Washington home page 

বিষয়শ্রেণী:১৯২২-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ইউনিভার্সিটি অব ওয়াশিংটনের শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:ব্রিটিশ কলাম্বিয়া বিশ্ববিদ্যালয়ের শিক্ষক
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:ডিউক বিশ্ববিদ্যালয়ের শিক্ষক
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:জার্মান নোবেল বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
জর্জ এলউড স্মিথ

**জর্জ এলউড স্মিথ** (জন্ম: ১০ মে, ১৯৩০) একজন মার্কিন বিজ্ঞানী, চার্জ কাপল্‌ড ডিভাইস এর সহ-উদ্ভাবক। চার্জ কাপল্‌ড ডিভাইস উদ্ভাবনের জন্য তিনি ২০০৯ সালে পদার্থবিজ্ঞানে নোবেল পুরস্কার লাভ করেন।

## জীবনী
স্মিথ নিউ ইয়র্কে জন্মগ্রহণ করেন। তিনি ১৯৫৫ সালে পেনসিলভানিয়া বিশ্ববিদ্যালয় থেকে বিএসসি ডিগ্রি লাভ করেন। ১৯৫৯ সালে মাত্র তিন পৃষ্ঠার অভিসন্দর্ভে তিনি শিকাগো বিশ্ববিদ্যালয় থেকে পিএইচডি ডিগ্রি লাভ করেন। তিনি নিউ জার্সির বেল ল্যাবসে ১৯৫৯ সাল থেকে ১৯৮৬ সাল পর্যন্ত কাজ করেন। তিনি ১২টিরও বেশি প্যাটেন্টের অধিকারী। ১৯৬৯ সালে উইলার্ড বয়েলের সাথে যৌথভাবে চার্জ কাপল্‌ড ডিভাইস উদ্ভাবন করেন।

## তথ্যসূত্র

## বহিঃসংযোগ

বিষয়শ্রেণী:১৯৩০-এ জন্ম
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চার্লস স্টার্ক ড্র্যাপার প্রাইজ বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:২০২৫-এ মৃত্যু
বিষয়শ্রেণী:২১শ শতাব্দীর মার্কিন পদার্থবিজ্ঞানী
বাংলাবান্ধা ইউনিয়ন

**বাংলাবান্ধা** বাংলাদেশের রংপুর বিভাগের পঞ্চগড় জেলার অন্তর্গত তেঁতুলিয়া উপজেলার  একটি ইউনিয়ন। এটি বাংলাদেশের সর্ব উত্তরের ইউনিয়ন। বাংলাদেশের সর্ব উত্তরের স্থলবন্দরটিও এখানে অবস্থিত।

## আয়তন
বাংলাবান্ধা ইউনিয়নের আয়তন ৫,১৯৪ একর (২১.০২ বর্গ কিলোমিটার।

## অবস্থান
তেঁতুলিয়া উপজেলা সদর থেকে বাংলাবান্ধা ইউনিয়নের দূরত্ব ১২ কিলোমিটার। হিমকন্যা নামে খ্যাত এ ইউনিয়নের কার্যালয়টি পঞ্চগড়-তেঁতুলিয়া-বাংলাবান্ধা জাতীয় মহাসড়কের পাশে সিপাইপাড়া নামক স্থানে অবস্থিত। ত্রিভুজাকৃতির এ ইউনিয়নের দক্ষিণে তিরনইহাট ইউনিয়ন, পূর্বে ভারতের পশ্চিমবঙ্গ রাজ্যের জলপাইগুড়ি জেলা এবং পশ্চিমে মহানন্দা নদীর ওপাড়ে ভারতের দার্জিলিং জেলা অবস্থিত। বাংলাবান্ধা থেকে ভারতের শিলিগুড়ি শহর মাত্র সাত কিলোমিটার এবং দার্জিলিং মাত্র ৬৫ কিলোমিটার দূরে অবস্থিত। আর বাংলাবান্ধা থেকে নেপালের কাঁকরভিটা সীমান্ত মাত্র ৩০ কিলোমিটারের মধ্যে। 
এন৫ (বাংলাদেশ) জাতীয় মহাসড়কটি বাংলাবান্ধা সীমান্ত হয়ে ভারতে প্রবেশ করেছে।

## প্রশাসনিক এলাকা
বাংলাবান্ধা ইউনিয়ন তেঁতুলিয়া উপজেলার ১নং ইউনিয়ন পরিষদ। এ ইউনিয়নের প্রশাসনিক কার্যক্রম তেঁতুলিয়া থানার আওতাধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এটি ৩টি মৌজায় বিভক্ত। যথা: বাংলাবান্ধা, সিপাইপাড়া এবং খানজি কিসমত। এ ইউনিয়নে ৯টি ওয়ার্ড এবং ২৬টি গ্রাম রয়েছে।

ওয়ার্ডভিত্তিক এ ইউনিয়নের গ্রামসমূহ হলো:

## প্রাক্তন চেয়ারম্যানবৃন্দ

* মোঃ খোরশরদ আলী
* মোঃ জাহেরুল ইসলাম
* মোঃ মহসীন আলী প্রধান
* মোঃ নায়বুল ইসলাম
* মোঃ কুদরত-ই-খুদা (মিলন)

## স্থলবন্দর

বাংলাদেশের সর্ব উত্তরের স্থলবন্দরটি এখানে অবস্থিত। বাংলাবান্ধা স্থলবন্দরের মাধ্যমে ভারত, নেপাল ও ভুটানের সাথে বাণিজ্য সম্পাদিত হয়। সীমান্তের ওপাড়ে ভারতের ফুলবাড়ি স্থল বন্দর। ১৯৯৭ সালের ১১ সেপ্টেম্বর থেকে নেপাল-বাংলাদেশের মাঝে সীমিত আকারে বাণিজ্য অব্যহত রয়েছে। সম্প্রতি বাংলাদেশ সরকারের বিশেষ উদ্যোগের ফলে  এলাকাটির ব্যাপক উন্নতি সাধিত হয়েছে।

## তথ্যসূত্র

বিষয়শ্রেণী:তেঁতুলিয়া উপজেলার ইউনিয়ন
উইলার্ড বয়েল

**উইলার্ড স্টারলিং বয়েল** একজন কানাডীয় মার্কিন পদার্থবিজ্ঞানী এবং চার্জ কাপল্‌ড ডিভাইস এর সহ-উদ্ভাবক। বয়েল ২০০৯ সালে পল জর্জ এলউড স্মিথের সাথে যৌথভাবে পদার্থবিজ্ঞানে নোবেল পুরস্কার অর্জন করেন।

## জীবনী
বয়েল ১৯২৪ সালের ১৯ অগাস্ট জন্মগ্রহণ করেন। ১৯৪৩ সালে তিনি রয়েল কানাডিয়ান নেভীতে যোগদান করেন। তিনি ম্যাকগিল বিশ্ববিদ্যালয় থেকে ১৯৪৭ সালে বিএসসি, ১৯৪৮ সালে এমএসসি এবং ১৯৫০ সালে পিএইচডি অর্জন করেন। ডক্টরেট অর্জনের পরে তিনি কানাডার রেডিয়েশন ল্যাবে এক বছর এবং কানাডার রয়েল মিলিটারী কলেজে দুই বছর কাজ করেন। ১৯৫৩ সালে তিনি বেল ল্যাবসে যোগ দেন। ১৯৬৯ সালে তিনি জর্জ এলউড স্মিথের সাথে যৌথভাবে চার্জ কাপল্‌ড ডিভাইস উদ্ভাবন করেন। তিনি ১৯৭৫ থেকে ১৯৭৯ সাল পর্যন্ত বেল ল্যাবসে নির্বাহী পরিচালক পদে আসীন ছিলেন।

## তথ্যসূত্র

## বহিঃসংযোগ

বিষয়শ্রেণী:১৯২৪-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:কানাডীয় নোবেল বিজয়ী
বিষয়শ্রেণী:কানাডীয় পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চার্লস স্টার্ক ড্র্যাপার প্রাইজ বিজয়ী
বিষয়শ্রেণী:মার্কিন যুক্তরাষ্ট্রে কানাডীয় প্রবাসী
বিষয়শ্রেণী:কানাডীয় উদ্ভাবক
বিষয়শ্রেণী:বৃক্কের রোগে মৃত্যু
ডেভিড জোনাথন গ্রোস

**ডেভিড জোনাথন গ্রোস** (জন্ম: ১৯ ফেব্রুয়ারি, ১৯৪১) একজন মার্কিন কণা পদার্থবিজ্ঞানী। তিনি ইউনিভার্সিটি অব ক্যালিফোর্নিয়া, সান্তা বারবারা এর কাভলি ইনস্টিটিউট অব থিওরেটিক্যাল ফিজিক্সের সাবেক পরিচালক। তিনি এই বিশ্ববিদ্যালয়ের পদার্থবিজ্ঞান বিভাগের একজন অধ্যাপক।

## জীবনী
ডেভিড গ্রোস ১৯৪১ সালের ১৯ ফেব্রুয়ারি ওয়াশিংটন ডিসিতে জন্মগ্রহণ করেন। তিনি জেরুসালেমের হিব্রু বিশ্ববিদ্যালয় থেকে ব্যাচেলর্স এবং মাস্টার্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৬ সালে পিএইচডি অর্জন করেন। ১৯৯৭ সাল পর্যন্ত তিনি হার্ভার্ড বিশ্ববিদ্যালিয়ের একজন জুনিয়র ফেলো এবং প্রিন্সটন বিশ্ববিদ্যালয়ের একজন অধ্যাপক ছিলেন।

## পুরস্কার ও সম্মাননা
* নোবেল পুরস্কার, (২০০৪)

## তথ্যসূত্র

## বহিঃসংযোগ

বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:১৯৪১-এ জন্ম
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক
বিষয়শ্রেণী:হার্ভি পুরস্কার বিজয়ী
বিষয়শ্রেণী:সাকুরাই প্রাইজ বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:কণা পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:ওয়াশিংটন, ডি.সির বিজ্ঞানী
আন্তর্জাতিক সংস্থা

[থাম্ব|[জেনেভা|জেনেভাতে (সুইজারল্যান্ড) জাতিসংঘের অফিসগুলি, যা এই শহর যা বিশ্বের বৃহত্তম সংখ্যক আন্তর্জাতিক সংস্থার আয়োজক।]]
**আন্তর্জাতিক সংস্থা** দুই বা ততোধিক দেশে কর্মরত এক ধরনের সংস্থাবিশেষ। এতে সাধারণতঃ বেসরকারী সংস্থার তুলনায় আন্তর্জাতিক পর্যায়ের জনগোষ্ঠীর সম্পৃক্ততাসহ সদস্য সংখ্যা তুলনামূলকভাবে অধিক থাকে। এছাড়াও, সংস্থার কর্মক্ষেত্র কিংবা কর্মতৎপরতা ভিন্ন হয়। এ ধরনের সংস্থাগুলো দেশের সরকার ব্যবস্থায় হস্তক্ষেপ করতে পারে না। তবে সরকারের কর্মপন্থার সাথে সীমিত পর্যায়ে অংশগ্রহণ করে থাকে। বিশ্ব স্বাস্থ্য সংস্থা,বিশ্ব স্কাউট সংস্থা জাতিসংঘ, রেডক্রস আন্তর্জাতিক সংস্থার প্রকৃষ্ট উদাহরণ। এছাড়াও রয়েছে OIC, কমনওয়েলথ ইত্যাদি।

## প্রকারভেদ
আন্তর্জাতিক সংস্থা প্রধানত দুই ধরনের হয়ে থাকে। সেগুলো হচ্ছে -
* আন্তর্জাতিক বেসরকারী সংস্থা ও
* আন্তঃসরকারি সংস্থা

যে-সকল বেসরকারী সংস্থা বা আন্তর্জাতিক পর্যায়ে অংশগ্রহণ করে, সেগুলো আন্তর্জাতিক বেসরকারী সংস্থারূপে পরিচিতি লাভ করে। এ ধরনের সংস্থা আবার দুই প্রকার। যথা :-
* আন্তর্জাতিক অ-লাভজনক সংস্থা: বিশ্ব স্কাউট আন্দোলন সংস্থা, ইন্টারন্যাশনাল কমিটি অফ দ্য রেড ক্রস, মেডিসিনস্‌ স্যান্স ফ্রন্টিয়ার্স ইত্যাদি।
* আন্তর্জাতিক করপোরেশন: সচরাচর আন্তর্জাতিক করপোরেশন বহুজাতিক প্রতিষ্ঠান হিসেবে বিবেচিত হয়ে থাকে। কোকা-কোলা কোম্পানী, পেপসিকো, টয়োটা ইত্যাদি এ জাতীয় করোপরেশনের প্রধান উদাহরণ।

আন্তঃসরকার সংস্থাকে আন্তর্জাতিক সরকারি সংগঠনরূপেও আখ্যায়িত করা হয়। এ ধরনের সংস্থা আন্তর্জাতিক সংস্থার সাথে নিবিড়ভাবে সম্পৃক্ত। সাধারণতঃ স্বাধীন দেশগুলোর জোট সদস্য রাষ্ট্র হিসেবে থাকে। জাতিসংঘ, অর্থনৈতিক সহযোগিতা ও উন্নয়ন সংস্থা (ওইসিডি), ইউরোপের নিরাপত্তা ও সহযোগিতা সংস্থা (ওএসসিই), ইউরোপীয় কাউন্সিল (সিওই), ইউরোপীয় ইউনিয়ন (ইইউ), বিশ্ব বাণিজ্য সংস্থা (ডব্লিউটিও) উল্লেখযোগ্য আন্তর্জাতিক সরকারি সংগঠন। স্বচ্ছতা নিরূপণের জন্য জাতিসংঘকে আন্তর্জাতিক সংগঠন থেকে আন্তঃসরকার সংস্থা হিসেবে বিবেচনা করা হয়।

## তথ্যসূত্র

## আরও দেখুন
* ইন্টারন্যাশনাল কমিটি অফ দ্য রেড ক্রস
* অ্যামনেস্টি ইন্টারন্যাশনাল
* হিউম্যান রাইটস্‌ ওয়াচ
* ট্রান্সপারেন্সি ইন্টারন্যাশনাল
* বার্ডলাইফ ইন্টারন্যাশনাল
* সেভ দি চিলড্রেন
* কোমল পানীয়


বিষয়শ্রেণী:সাংস্কৃতিক বিশ্বায়ন
হিউ ডেভিড পলিতজার

**হিউ ডেভিড পলিতজার** () (জন্ম: ৩১ আগস্ট, ১৯৪৯) একজন মার্কিন তাত্ত্বিক পদার্থবিজ্ঞানী।

## জীবনী
পলিতজার নিউ ইয়র্ক সিটিতে জন্মগ্রহণ করেন। তিনি মিশিগান বিশ্ববিদ্যালয় থেকে ১৯৬৯ সালে ব্যাচেলর্স এবং হার্ভার্ড বিশ্ববিদ্যালয় থেকে ১৯৭৪ সালে পিএইচডি অর্জন করেন। তিনি বর্তমানে ক্যালিফোর্নিয়া ইনস্টিটিউট অফ টেকনোলজিতে তাত্ত্বিক পদার্থবিজ্ঞানের অধ্যাপক।

## পুরস্কার ও সম্মাননা
* নোবেল পুরস্কার, ২০০৪

## তথ্যসূত্র

## বহিঃসংযোগ

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সাকুরাই প্রাইজ বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন নিউক্লীয় পদার্থবিজ্ঞানী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:হার্ভার্ড সভ্য
বিষয়শ্রেণী:কণা পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী